Der blev delt skulderklap ud til stærke kvinder i Musikkens Hus torsdag aften. Her blev Carina Lind Husum, direktør for DGI Huset i Aalborg kåret som årets modtager af Kammaprisen 2021. En pris, der gives for at hylde og løfte nordjyske kvinder. ”Carina er en ildsjæl, der er kendt for at være dygtig og altid velforberedt. Hun møder andre mennesker med respekt, med omsorg, empati og loyalitet," skriver juryen i begrundelsen for valget af DGI-direktøren som årets vinder. Juryen, som består af otte nordjyske mænd og kvinder, havde forinden udvalgt fem finalister blandt de i alt 50 nominerede kvinder til prisen. Kvinder skal løftes På aftenen var det deltagerne i salen - og dem, der fulgte med hjemmefra i stuerne - der kunne stemme på, hvem af de fem finalister, der skulle løbe med sejren. Prisen er en vigtig anledning til at huske kvinder på at tale sig selv og hinanden op, lyder det fra stifterne Karina Burgdorff Jensen og Maja Torp. - Vi kvinder slet ikke lige så gode som mænd til at løfte hinanden og hjælpe hinanden med at bane vej for karriere og indflydelsesrige poster. Det er andet år i træk, at prisen uddeles.

Opsummering:
Det blev Carina Lind Husum, direktør for DGI Huset Nordkraft i Aalborg, som fik Kammaprisen 2021.